CELEX: E2004G0001
Language: et
Date: 2004-02-05 00:00:00
Title: 2004/1/: EFTA riikide alalise Komitee otsus nr 1/2004/SC, 5. veebruar 2004 , millega asutatakse EMP finantsmehhanismi ja Norra finantsmehhanismi amet

30.11.2006   
            
            
               ET
            
            
               Euroopa Liidu Teataja
            
            
               L 332/34
            
         EFTA RIIKIDE ALALISE KOMITEE OTSUS
   
   nr 1/2004/SC,
   5. veebruar 2004,
   millega asutatakse EMP finantsmehhanismi ja Norra finantsmehhanismi amet
   EFTA RIIKIDE ALALINE KOMITEE,
   võttes arvesse Euroopa Majanduspiirkonna lepingut, mida on kohandatud Euroopa Majanduspiirkonna lepingut kohandava protokolliga (edaspidi “EMP leping”),
   võttes arvesse Tšehhi Vabariigi, Eesti Vabariigi, Küprose Vabariigi, Läti Vabariigi, Leedu Vabariigi, Ungari Vabariigi, Malta Vabariigi, Poola Vabariigi, Sloveenia Vabariigi ja Slovaki Vabariigi Euroopa Majanduspiirkonnas osalemist käsitlevat lepingut (edaspidi “EMP laienemisleping”),
   võttes arvesse EMP laienemislepinguga EMP lepingusse lisatud EMP finantsmehhanismi käsitlevat protokolli 38a,
   võttes arvesse Norra Kuningriigi ja Euroopa Ühenduse vahelist lepingut Norra finantsmehhanismi kohta aastateks 2004–2009,
   võttes arvesse EFTA riikide alalise komitee 4. detsembri 2003. aasta otsust nr 4/2003/SC EMP finantsmehhanismi ajutise komitee loomise kohta,
   ON OTSUSTANUD JÄRGMISELT:
   Artikkel 1
   1.   Käesolevaga asutatakse 2004.–2009. aasta EMP finantsmehhanismi ja Norra finantsmehhanismi amet.
   2.   Amet aitab hallata EMP finantsmehhanismi ja Norra finantsmehhanismi.
   3.   Amet aitab hallata ka 1999.–2003. aasta EMP finantsinstrumenti ja 1994.–1998. aasta finantsmehhanismi.
   4.   EFTA sekretariaadi praegune finantsinstrumendi-töörühm liidetakse uue ametiga. EMP finantsmehhanismi kohta annab amet kuni EMP laienemislepingu jõustumiseni aru EMP finantsmehhanismi ajutisele komiteele ja seejärel uuele EMP finantsmehhanismikomiteele.
   5.   Norra finantsmehhanismi kohta annab amet aru Norra ametiasutustele.
   6.   Halduslikult on amet EFTA sekretariaadi osa. Ametil on eraldi halduseelarve, mida rahastatakse fondidest vastavalt nende kulude.
   7.   Ameti juhataja määratakse alalise komitee poolt EMP finantsmehhanismi ajutise komitee ettepanekul.
   Artikkel 2
   Käesolev otsus jõustub viivitamatult.
   Artikkel 3
   Käesolev otsus avaldatakse Euroopa Liidu Teataja EMP osas ja EMP kaasandes.
   
      Brüssel, 5. veebruar 2004
      
         
            Alalise komitee nimel
         
         
            esimees
         
         Tema Kõrgus LIECHTENSTEINI prints Nikolaus
         
            peasekretär
         
         William ROSSIER